


1. pielikums
Vadlīnijām izglītības kvalitātes nodrošināšanai 
vispārējā un profesionālajā izglītībā


Izglītības iestādes darbības kvalitātes vērtējuma līmeņu apraksti 

1. KVALITĀTES KATEGORIJA – ATBILSTĪBA MĒRĶIEM

[bookmark: _Hlk237005696]1.1. Elements – KOMPETENCES UN SASNIEGUMI

Elementa “Kompetences un sasniegumi” ietvaros tiek izvērtēta izglītības iestādes izveidotā sistēma ikdienas mācību sasniegumu nodrošināšanai, izglītojamo mācību sasniegumu diagnosticēšanai, valsts pārbaudes darbu analīzei, izglītojamo sasniegtie rezultāti centralizētajos eksāmenos un kvalifikācijas eksāmenos, izglītības iestādes audzināšanas darba plānošana un sasniegtie rezultāti.


	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē ir sistemātiska un mērķtiecīga pieeja izglītojamo sasniegumu analīzei un pilnveidei.

Regulāri tiek veikta datu analīze un salīdzinājumi ar valsts rādītājiem, īstenoti konkrēti uzlabojumu pasākumi.
Vairāk nekā 70% izglītojamie ikdienas mācību sasniegumos iegūst 8-9 balles, un 90% vai vairāk sasniedz augstus rezultātus.

Darbs ar talantīgajiem izglītojamajiem ir sistēmisks, strukturēts, koordinēts un nodrošināts ar resursiem, tiek organizētas olimpiādes, konkursi, izstādes, sacensības un projekti ar panākumiem pašvaldības, valsts un starptautiskā mērogā.
Audzināšanas darbs ir saskaņots ar izglītības iestādes mērķi un vērtībām, orientēts uz personības un pilsoniskās atbildības attīstību.
Ir izveidota izglītojamo pašpārvaldes un demokrātiskās kultūras veidošanas sistēma, izglītojamie aktīvi piedalās izglītības iestādes un sabiedrības dzīvē, izrādot pilsonisko līdzdalību. 

	Izglītības iestādē darbojas izglītojamo sasniegumu analīzes sistēma, kura balstās uz datiem un to izvērtējumu.

Izglītojamo rezultāti tiek salīdzināti ar valsts rādītājiem, un tiek noteikti uzlabojumu pasākumi.
50–60% izglītojamie ikdienas mācību sasniegumos sasniedz labus rezultātus (6-7 balles), un kopumā redzama stabila izaugsme.
Talantu atbalstam tiek īstenotas dažādas aktivitātes, t.sk. dalība konkursos, olimpiādēs, izstādēs, sacensībās un projektos, tomēr darba vienotība vēl tiek pilnveidota.


Audzināšanas darbs tiek plānots un regulāri izvērtēts, iesaistot izglītojamos un vecākus, veicinot izglītojamo piederības sajūtu un līdzdalību. Ir izveidota izglītojamo pašpārvaldes un demokrātiskās kultūras veidošanas sistēma, taču pilnīga iniciatīva vēl nav nostiprinājusies.

	Analīze un diagnostika tiek veikta fragmentāri vai formāli, bez skaidras sasaistes ar izglītojamo sasniegumu uzlabošanu.



Izglītības iestādē vairāk nekā 50% izglītojamo ikdienas mācību sasniegumos sasniedz viduvējus vai zemus rezultātus (5 balles un zemāk).
Darbs ar talantīgajiem izglītojamajiem ir nesistēmisks – panākumi ir reti un atkarīgi no atsevišķu pedagogu iniciatīvas.



Audzināšanas darbam trūkst ilgtermiņa stratēģijas un kopīgu mērķu, izglītojamo līdzdalība audzināšanas darbā ir neregulāra. Nav izveidota vienota pilsoniskās līdzdalības sistēma, un izglītojamo iesaiste lēmumu pieņemšanā ir minimāla.




1.2. Elements – IZGLĪTĪBAS TURPINĀŠANA UN NODARBINĀTĪBA

Elementa “Izglītības turpināšana un nodarbinātība” ietvaros tiek izvērtēta karjeras izglītības kvalitāte, informācijas un datu ieguve par absolventu viedokli par mācībām un īstenotās izglītības programmas kvalitāti, izglītības iestādes darbs ar izglītojamiem, kam ir zemi mācību sasniegumi. 


	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē tiek sistemātiski atbalstīti izglītojamie ar zemiem mācību sasniegumiem, iesaistot pedagogus, vecākus un atbalsta personālu, lai nodrošinātu izglītības turpināšanu. Otrgadniecība un mācību pārtraukšana nav sistēmiska parādība, tām ir objektīvi iemesli, tās notiek tikai atsevišķos gadījumos, un izglītības iestāde īsteno preventīvus pasākumus to novēršanai.
Izglītības iestāde regulāri seko absolventu turpmākajai izglītībai un nodarbinātībai, analizējot sasniegto rezultātu atbilstību mērķiem. Regulāri tiek iegūta atgriezeniskā saite no absolventiem, izglītojamajiem un vecākiem, kas tiek analizēta un izmantota izglītības iestādes darbības pilnveidei.
Karjeras izglītība ir integrēta mācību procesā, atbilst izglītojamo vecumposmiem, nodrošina iespējas iepazīt izglītības turpināšanas un darba tirgus iespējas, kā arī veicina apzinātu karjeras izvēli.

	Tiek sniegts atbalsts izglītojamajiem ar zemiem mācību sasniegumiem, kas parasti ir efektīvs, taču ne vienmēr savlaicīgs vai pietiekami noturīgs; neliels skaits izglītojamo paliek uz otru gadu. Mācību pārtraukšana ir minimāla un saistīta galvenokārt ar objektīviem iemesliem, nevis izglītības iestādes darbības kvalitāti.


Izglītības iestāde seko absolventu turpmākajai darbībai vismaz gadu pēc absolvēšanas, un dati tiek izmantoti izglītības iestādes darbības izvērtēšanā. Izglītības iestāde apkopo un izmanto atgriezenisko saiti no absolventiem un viņu vecākiem, lai pilnveidotu mācību procesu.

Karjeras izglītība tiek nodrošināta atbilstoši programmām un vecumposmam, lielākoties karjeras konsultanta vadībā un daļēji integrēta mācību procesā. Izglītojamajiem ir ierobežotas iespējas iepazīt citas izglītības iestādes klātienē, taču vairāk nekā puse izglītojamo ir informēti par karjeras iespējām un darba tirgu.

	Atbalsta pasākumi izglītojamajiem ar zemiem mācību sasniegumiem tiek īstenoti, taču tie ir formāli un neefektīvi, rezultātā daļa izglītojamo katru gadu paliek uz otru gadu. Nav sistēmisku risinājumu otrgadības vai mācību pārtraukšanas samazināšanai; izglītojamo aiziešanas iemesli netiek padziļināti analizēti.


Absolventu monitorings tiek veikts neregulāri, izglītības iestādei nav skaidru mērķu attiecībā uz absolventu izglītības turpināšanu un nodarbinātību. Absolventu un vecāku viedokļi tiek sniegti, bet izmantoti nepilnīgi, viņu sniegtā informācija netiek izmantota izglītības iestādes darbības uzlabošanai. 
Karjeras izglītība ir fragmentāra, balstīta uz atsevišķu pedagogu iniciatīvu; karjeras konsultanta pakalpojumi nav nodrošināti vai ir neregulāri. Daļa izglītojamo (puse vai mazāk) ir nepietiekami informēta par darba tirgu un karjeras iespējām.



1.3. Elements – VIENLĪDZĪBA UN IEKĻAUŠANA

Elementa “Vienlīdzība un iekļaušana” ietvaros tiek izvērtēta izglītības iestādes darbībā, izglītības programmas apguvē iesaistīto izpratne par vienlīdzības un iekļaušanas aspektiem izglītībā, izglītības iestādes atbildība un rīcība visu veidu vardarbības un diskriminācijas novēršanai, kā arī izglītības iestādes risku identificēšanas sistēmas rādītāji.


	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē ir izveidota vienota izpratne par vienlīdzību un iekļaujošu izglītību visām iesaistītajām pusēm – administrācijai, pedagogiem un atbalsta personālam, kā arī izglītojamajiem un viņu vecākiem. Izglītības iestāde mērķtiecīgi un sistēmiski īsteno pasākumus vienlīdzīgas attieksmes un iekļaujošas vides veidošanai, regulāri izvērtējot savu darbību, balstoties uz datiem un informāciju. Izglītības iestādē ir izstrādāta un ieviesta skaidra kārtība rīcībai fiziskas un emocionālas apcelšanas vai aizskaršanas gadījumos, kuru pārzina personāls, izglītojamie un vecāki. Apcelšanas situācijas tiek savlaicīgi pamanītas un risinātas, bet izglītības iestādes vadībai ir pierādījumi par rīcības plāna efektivitāti. Problēmsituācijās tiek nodrošināts atbalsts visām iesaistītajām pusēm.

Ikgadējā pašvērtēšana apliecina, ka izglītības iestādē nav konstatējama diskriminācija, ksenofobija vai cita veida neiecietība.


Izglītības iestādē ir izveidota mērķtiecīga sistēma, kas nodrošina katra izglītojamā izaugsmi neatkarīgi no sociālekonomiskajiem apstākļiem, dzimuma, dzīvesvietas, etniskās piederības, dzimtās valodas vai citiem faktoriem. Tiek uzkrāti pilnīgi un ticami dati par izglītojamo sasniegumiem un izaugsmi, kas apliecina vienlīdzīgas izglītības nodrošināšanu visiem.



Tiek efektīvi un mērķtiecīgi īstenoti vardarbības novēršanas un labbūtības veicināšanas pasākumi, t.sk. pamatoti izvēlēta un īstenota programma vardarbības prevencijai, vardarbības gadījumu risināšanai un atbalstam iesaistītajām pusēm.
	Izglītības iestādē pastāv vienota izpratne par vienlīdzību un iekļaujošu izglītību visām iesaistītajām pusēm – administrācijai, pedagogiem un atbalsta personālam, kā arī izglītojamajiem un viņu vecākiem. Izglītības iestāde veido iekļaujošu mācību vidi, ir izstrādāta kārtība apcelšanas un aizskaršanas gadījumiem, un personāls to pārzina un nekavējoties īsteno, problēmsituācijās tiek nodrošināts atbalsts visiem iesaistītajiem.










Ikgadējā pašvērtēšanā konstatēts, ka diskriminācija, ksenofobija vai cita veida neiecietība ir reti sastopama. 


Izglītības iestāde pārsvarā nodrošina vienlīdzīgas izaugsmes iespējas visiem izglītojamajiem, neatkarīgi no dzimuma, sociālekonomiskajiem apstākļiem, etniskās piederības vai citiem faktoriem, un uzkrāto dati pilnībā atspoguļo šo situāciju.






Tiek mērķtiecīgi īstenoti vardarbības novēršanas un labbūtības veicināšanas pasākumi, t.sk. pamatoti izvēlēta un īstenota programma vardarbības prevencijai, vardarbības gadījumu risināšanai un atbalstam iesaistītajām pusēm.
	Izglītības iestādē pastāv atšķirīga izpratne par vienlīdzību un iekļaušanu starp administrāciju, pedagogiem, atbalsta personālu un vecākiem. Nav izstrādāta kārtība gadījumiem, kad izglītojamie tiek fiziski vai emocionāli apcelti; incidenti tiek risināti ad hoc (pēc nepieciešamības).














Ikgadējās pašvērtēšanas dati tiek vākti neregulāri vai ir nepilnīgi, kas neļauj pārliecinoši secināt, ka nav diskriminācijas, ksenofobijas vai neiecietības. 

Izglītības iestāde daļēji nodrošina izglītojamo izaugsmi neatkarīgi no sociālekonomiskajiem un citiem apstākļiem. Personāla kompetence vienlīdzīgu iespēju nodrošināšanā ir nepietiekama; sasniegumi bieži atkarīgi no dzimuma, ģimenes ienākumiem, dzimtās valodas, etniskās piederības u.tml. Iestādē pastāv būtiskas nepilnības vienlīdzības un iekļaušanas jomā, kas prasa sistemātisku darbības pilnveidi, iekšējo kārtību un regulāru datu analīzi.

Vardarbības novēršanas un labbūtības veicināšanas pasākumi tiek īstenoti formāli. Ir uzsākta programmas vardarbības prevencijai, vardarbības gadījumu risināšanai un atbalstam iesaistītajām pusēm ieviešana.










2. KVALITĀTES KATEGORIJA – KVALITATĪVAS MĀCĪBAS

2.1. Elements – MĀCĪŠANA UN MĀCĪŠANĀS

Elementa “Mācīšana un mācīšanās” ietvaros tiek izvērtēta izglītības iestādes izveidotā sistēma datu ieguvei par mācīšanas un mācīšanās kvalitāti, izglītības procesa plānošana, tā efektivitāte un kvalitāte, diferenciācija, individualizācija un personalizācija, atbalsta sniegšana izglītojamiem, mācību sasniegumu vērtēšanas kārtība, 

	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē ir izveidota mērķtiecīga sistēma mācīšanas un mācīšanās kvalitātes izvērtēšanai un pilnveidei visās īstenotajās izglītības programmās. 
Katru semestri izglītības iestādes vadība un pedagogi vēro vismaz 40% pedagogu vadītās mācību stundas, nodarbības vai rotaļnodarbības (turpmāk – mācību stundas). Mācību stundu vērošanā iegūtā informācija un dati tiek sistemātiski apkopoti, analizēti un izmantoti izglītības iestādes darbības pilnveidei.

Pedagogi nosaka mācību stundas sasniedzamos rezultātus, un tie ir saprotami izglītojamiem. Mācību process lielākoties ir strukturēts trīs daļās – ierosināšana, apjēgšana un refleksija. Mācību stundās tiek mērķtiecīgi izmantotas dažādas mācību metodes, metodiskie paņēmieni un jēgpilni uzdevumi, kas virza uz sasniedzamo rezultātu. 


Pedagogi un izglītojamie viens otram sniedz un saņem daudzveidīgu atgriezenisko saiti, kas veicina izpratni par mācīšanos un attīsta pašvadītas mācīšanās prasmes.


Lielākajā daļā (76–90%) akreditācijas ekspertu vēroto mācību stundu tiek īstenota mācību procesa diferenciācija un individualizācija, pielāgojot to izglītojamo spējām, vajadzībām un interesēm. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus, kā arī pielāgo mācību procesu mācīšanās vajadzībām (laiks, atgādnes, mācību vides organizācija u.c.). Mācību process pārsvarā ir izglītojamo centrēts.


Izglītības iestādē ir izveidota sistēma izglītojamo visa veida vajadzību diagnosticēšanai, individualizēta vai personalizēta atbalsta nodrošināšanai. Pedagogi, atbalsta personāls un vecāki sadarbojas, plānojot un īstenojot mācību un audzināšanas procesu, regulāri apmainās ar informāciju un sniedz ieteikumus izglītojamo sasniegumu uzlabošanai. Atbalsta sistēma tiek regulāri izvērtēta un pilnveidota.



Vērtēšanas pieeja izglītības iestādē ir vienota, strukturēta un atbilst valstī noteiktajiem principiem. Vērtēšana ir mērķtiecīgi saistīta ar sasniedzamajiem rezultātiem, un izglītojamajiem ir skaidri saprotami vērtēšanas kritēriji. Formatīvā vērtēšana nodrošina regulāru atgriezenisko saiti un mācīšanās virzību, savukārt summatīvā vērtēšana fiksē sasniegto rezultātu.
Izglītojamie regulāri saņem uz izaugsmi vērstu atgriezenisko saiti un tiek iesaistīti sava mācību procesa izvērtēšanā. Pedagogi izmanto vērtēšanas datus mācību procesa pilnveidei, un vērtēšana tiek īstenota kā neatņemama mācīšanās daļa, kas veicina izglītojamo atbildību par savu izaugsmi.
	Izglītības iestādē ir izveidota vai tiek veidota mērķtiecīga sistēma mācīšanas un mācīšanās kvalitātes izvērtēšanai un pilnveidei visās īstenotajās izglītības programmās. 
Katru semestri tiek vērotas ne mazāk kā 20% pedagogu vadītās mācību stundas, nodarbības vai rotaļnodarbības, ko galvenokārt veic izglītības iestādes vadība, lai iegūtu objektīvu informāciju par mācīšanas un mācīšanās kvalitāti. Pedagogu savstarpējā stundu vērošana tiek īstenota fragmentāri.


Pedagogi nosaka mācību stundas sasniedzamos rezultātus, un tie ir saprotami izglītojamiem. Mācību process parasti ir strukturēts trīs daļās – ierosināšana, apjēgšana un refleksija. Mācību stundās tiek izmantotas dažādas mācību metodes, metodiskie paņēmieni un jēgpilni uzdevumi, kas virza uz sasniedzamo rezultātu.



Pedagogi sniedz izglītojamiem atgriezenisko saiti, atsevišķos gadījumos izglītojamie sniedz atgriezenisko saiti viens otram. Atgriezeniskā saite veicina izglītojamo izpratni par mācīšanās procesu un attīsta mācīšanās prasmes, tomēr tās izmantošana ne vienmēr ir sistemātiska.
Akreditācijas ekspertu vērotajās mācību stundās pārsvarā (50–75%) tiek īstenota mācību un audzināšanas diferenciācija un individualizācija, pielāgojot procesu izglītojamo vajadzībām, spējām un interesēm. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus un, iespēju robežās, ņem vērā arī izglītojamo intereses un mācīšanās vajadzības (laiku, atgādnes, mācību vides organizāciju u.c.). Mācību process pamatā ir izglītojamo centrēts, dažkārt īstenojot pedagogcentrētu pieeju.
Izglītības iestādē ir izveidota sistēma izglītojamo vajadzību diagnosticēšanai, individualizēta vai personalizēta atbalsta nodrošināšanai. Tās īstenošanā iesaistās pedagogi un atbalsta personāls, tomēr atbalsts galvenokārt tiek nodrošināts noteiktām izglītojamo grupām (piemēram, izglītojamiem ar speciālām vajadzībām, mācīšanās grūtībām vai augstiem sasniegumiem). Pedagogi sadarbojas ar atbalsta personālu, ņem vērā sniegtos ieteikumus un pielāgo mācību procesu. Informācija par izglītojamiem, kuri saņem atbalstu, tiek apkopota, un atbalsta sistēma tiek regulāri izvērtēta un pilnveidota.
Vērtēšanas pieeja izglītības iestādē ir vienota un strukturēta, un kopumā atbilst valstī noteiktajiem principiem. Vērtēšana ir saistīta ar sasniedzamajiem rezultātiem, un izglītojamajiem ir saprotami vērtēšanas kritēriji. Formatīvā vērtēšana nodrošina atgriezenisko saiti un mācīšanās virzību, savukārt summatīvā vērtēšana fiksē sasniegto rezultātu.

Izglītojamie saņem uz izaugsmi vērstu atgriezenisko saiti un tiek iesaistīti sava mācību procesa izvērtēšanā, tomēr tas ne vienmēr notiek sistemātiski. Pedagogi izmanto vērtēšanas datus mācību procesa pilnveidei, bet šī pieeja ne vienmēr ir konsekventa visā izglītības iestādē.


	Izglītības iestādē mācīšanas un mācīšanās kvalitātes izvērtēšana notiek, taču tā nav pietiekami sistemātiska un mērķtiecīga visās īstenotajās izglītības programmās.
Izglītības iestādē katru semestri tiek vērotas ne mazāk kā 10% pedagogu vadītās mācību stundas, ko galvenokārt veic izglītības iestādes vadība. Pedagogu savstarpējā mācību stundu vērošana notiek reti. Iegūtās informācijas un datu analīze nav sistemātiska un ierobežoti tiek izmantota mācīšanas un mācīšanās kvalitātes pilnveidei.

Ne visi pedagogi nosaka mācību stundu sasniedzamos rezultātus. Mācību process ne vienmēr ir pilnvērtīgi strukturēts; lai gan pamatā tiek ievērota mācību stundu uzbūve (ierosināšana, apjēgšana, refleksija), atsevišķos gadījumos refleksijas daļa netiek īstenota. Mācību stundās pārsvarā tiek izmantotas vienveidīgas mācību metodes un metodiskie paņēmieni, un uzdevumi ne vienmēr ir jēgpilni vai pilnībā virza uz sasniedzamo rezultātu.
Pedagogi sniedz izglītojamiem atgriezenisko saiti, taču tā bieži ir vispārīga un nesniedz skaidru izpratni par pieļautajām kļūdām un turpmākajiem uzlabojumiem. Izglītojamo prasme reflektēt par savu mācīšanos un apzināti attīstīt mācīšanās prasmes tiek attīstīta epizodiski.
Akreditācijas ekspertu vērotajās mācību stundās daļēji (30–49%) tiek īstenota mācību un audzināšanas procesa diferenciācija un individualizācija. Mācību process pārsvarā ir pedagogcentrēts un tikai daļēji tiek ņemtas vērā izglītojamo individuālās vajadzības, spējas un intereses.






Izglītības iestādē tiek diagnosticētas izglītojamo vajadzības, sniegts individualizēts vai personalizēts atbalsts, taču tas nav sistēmisks un konsekvents. Atbalsta nodrošināšanā iesaistās pedagogi un dažkārt arī atbalsta personāls, tomēr ierobežoto resursu vai profesionālās kapacitātes dēļ atbalsts tiek nodrošināts fragmentāri. Sadarbība starp pedagogiem un atbalsta personālu ir epizodiska, un sniegtie ieteikumi ne vienmēr tiek īstenoti. Informācija par izglītojamiem tiek apkopota, taču atbalsta sistēmas pilnveide nenotiek savlaicīgi un mērķtiecīgi.
Vērtēšanas pieeja izglītības iestādē ir izstrādāta, taču tās īstenošana nav konsekventa. Vērtēšana ne vienmēr ir skaidri saistīta ar sasniedzamajiem rezultātiem, un izglītojamajiem ne vienmēr ir saprotami vērtēšanas kritēriji. Formatīvā vērtēšana tiek izmantota fragmentāri un maz ietekmē mācīšanos, savukārt summatīvā vērtēšana galvenokārt fiksē rezultātu.

Izglītojamie saņem atgriezenisko saiti, taču tā ne vienmēr ir regulāra, konkrēta un uz izaugsmi vērsta. Izglītojamo iesaiste mācību procesa izvērtēšanā ir epizodiska. Pedagogi izmanto vērtēšanas datus, taču to izmantošana mācību procesa pilnveidei nav sistemātiska visā izglītības iestādē.





2.2. Elements – PEDAGOGU PROFESIONĀLĀ KAPACITĀTE

Elementa “Pedagogu profesionālā kapacitāte” ietvaros tiek izvērtēta pedagogiem nepieciešamās izglītība, profesionālā kvalifikācija, profesionālās kompetences pilnveides kārtība un tās atbilstība normatīvajiem aktiem, profesionālās darbības pilnveides sistēma un tās efektivitāte izglītības iestādē.

	
IV līmenis – ļoti labi
	
III līmenis – labi
	
II līmenis – jāpilnveido

	Visiem pedagogiem, kuri strādā izglītības iestādē, ir normatīvajos aktos noteiktā nepieciešamā izglītība un profesionālā kvalifikācija. Visi pedagogi veic tiesību aktos noteikto nepieciešamo profesionālās kompetences pilnveidi (3 gadu laikā 36h profesionālās kompetences pilnveides kursi, tai skaitā 6h kursi audzināšanas jautājumos, vienu reizi pedagoga profesionālās darbības laikā ir apgūti bērnu tiesību aizsardzības pamati vismaz 6h apjomā). Visa nepieciešamā informācija par pedagogu izglītību un profesionālo kvalifikāciju savlaicīgi ir ievadīta VIIS. Izglītības iestāde ir ieguvusi informāciju par personālu no Sodu reģistra, tā katru gadu tiek atjaunota. Gadījumos, kad nepieciešams saņemt atļauju darba tiesisko attiecību uzsākšanai/turpināšanai izglītības iestādē, tas ir paveikts atbilstošā kārtībā un laikā. 


Izglītības iestādē ir izveidota iekšējā izglītības kvalitātes nodrošināšanas sistēma pedagoģiskā personāla darba izvērtēšanai ne retāk kā reizi gadā, balstoties uz precīziem datiem, kuri iegūti no pašvērtēšanas rezultātiem un pedagoģiskā personāla savstarpējās mācību stundu un ikdienas darbības vērošanas, kā arī citiem avotiem (piemēram, izglītojamo izaugsmes dinamikas, mācību stundu vērošanas rezultātiem, izglītojamo sniegtas atgriezeniskās saites u.tml.).

Pedagoģiskais personāls regulāri izvērtē, cik efektīva bijusi viņa profesionālā darbība, identificē savas darbības stiprās puses un labas prakses piemērus, ar kuriem var dalīties ar citiem kolēģiem. 
	Visiem pedagogiem, kuri strādā izglītības iestādē, ir normatīvajos aktos noteiktā nepieciešamā izglītība un profesionālā kvalifikācija. Visi pedagogi veic tiesību aktos noteikto nepieciešamo profesionālās kompetences pilnveidi (3 gadu laikā 36h profesionālās kompetences pilnveides kursi, tai skaitā 6h kursi audzināšanas jautājumos, vienu reizi pedagoga profesionālās darbības laikā ir apgūti bērnu tiesību aizsardzības pamati vismaz 6h apjomā). Visa nepieciešamā informācija par pedagogu izglītību un profesionālo kvalifikāciju savlaicīgi ir ievadīta VIIS. Izglītības iestāde ir ieguvusi informāciju par personālu no Sodu reģistra, tā katru gadu tiek atjaunota. Gadījumos, kad nepieciešams saņemt atļauju darba tiesisko attiecību uzsākšanai/turpināšanai izglītības iestādē, tas ir paveikts atbilstošā kārtībā. 




Izglītības iestādē ir izveidota sistēma pedagoģiskā personāla  darba pašvērtēšanai ne retāk kā reizi gadā. Pedagoģiskais personāls izvērtē savu profesionālo darbību, tai skaitā to, cik efektīvs bijis izglītības process un ikdienas darbība, identificē savas darbības stiprās puses un labas prakses piemērus, ar kuriem var dalīties ar citiem kolēģiem. 





Pedagoģiskais personāls izvērtē savu profesionālo darbību, ņemot vērā precīzus un uzticamus datus no dažādiem avotiem (piemēram, izglītojamo izaugsmes dinamikas, mācību stundu vērošanas rezultātiem, izglītojamo sniegtās atgriezeniskās saites u.tml.).
	Gandrīz visiem pedagogiem, kuri strādā izglītības iestādē, ir normatīvajos aktos noteiktā nepieciešamā izglītība un profesionālā kvalifikācija. Gandrīz visi pedagogi veic tiesību aktos noteikto nepieciešamo profesionālās kompetences pilnveidi (3 gadu laikā 36h profesionālās kompetences pilnveides kursi, tai skaitā 6h kursi audzināšanas jautājumos, vienu reizi pedagoga profesionālās darbības laikā ir apgūti bērnu tiesību aizsardzības pamati vismaz 6h apjomā). Informācija par pedagogu izglītību, profesionālo kvalifikāciju un pedagogu tarifikācija izglītības kvalitātes vērtēšanas brīdī nav pilnībā ievadīta VIIS vai arī ir kļūdaina. Izglītības iestāde ir ieguvusi informāciju par personālu no Sodu reģistra, tā katru gadu tiek atjaunota. Gadījumos, kad nepieciešams saņemt atļauju darba tiesisko attiecību uzsākšanai/turpināšanai izglītības iestādē, tas ir paveikts atbilstošā kārtībā. 

Pedagoģiskais personāls  veic sava darba pašvērtēšanu ne retāk kā reizi gadā, tomēr tās efektivitāte nav pietiekama. Pedagoģiskais personāls nosaka savas darbības stiprās puses un identificē labas prakses piemērus, ar kuriem var dalīties ar citiem kolēģiem, tomēr nepieciešamās pārmaiņas pedagoģiskā personāla darbā tiek ieviestas nevis izglītības iestādes iekšējās izglītības kvalitātes sistēmas darbības rezultātā, bet vadoties pēc personāla pašiniciatīvas. 


Pedagoģiskais personāls izvērtē savu profesionālo darbību, ņemot vērā vienveidīgus avotus (piemēram, tikai izglītojamo izaugsmes dinamiku, mācību stundu vērošanas rezultātus, izglītojamo sniegtu atgriezenisko saiti u.tml.).






2.3. Elements – IZGLĪTĪBAS PROGRAMMU ĪSTENOŠANA

Elementa “Izglītības programmu īstenošana” ietvaros tik izvērtēta VIIS pieejamā informācija par izglītības programmu, tās atbilstība tiesību aktos noteiktajām prasībām, izglītības programmas aktualitāte, pedagogu sadarbība izglītības programmas īstenošanā, izglītības iestādes īstenoto mācību/ārpusstundu pasākumu efektivitāte, izglītības iestādes darbība efektīvai laika izmantošanai, īstenojot izglītības programmu, kā arī tālmācības izglītības programmas īstenošanas kvalitāte un efektivitāte.

	
IV līmenis – ļoti labi
	
III līmenis – labi
	
II līmenis – jāpilnveido

	Izglītības programmas īstenošana ir stratēģiska, sistemātiska un inovatīva. Pedagogi īsteno saskaņotu, mērķtiecīgu un individuālām vajadzībām pielāgotu mācību procesu. Rezultāti konsekventi pārsniedz plānotos sasniedzamos rezultātus, un ir redzama nepārtraukta pilnveide, sadarbība un inovāciju ieviešana.


Vispārējās izglītības programmas tālmācībā īstenošanai ir izveidota efektīva un moderna mācību elektroniskā vide, t.sk. nodrošinot individuālu izglītojamo piekļuvi un uzskaitot to, sniedzot atgriezenisko saikni un ļaujot uzturēt saziņu ar izglītojamajiem un viņu vecākiem. Tiek īstenota izglītojamo zināšanu un prasmju, t.sk. valodas prasmju, diagnostika, tiek sniegts regulārs daudzveidīgs atbalsts, izglītojamajiem tiek attīstīta izglītojamo prasme mācīties  tālmācībā, tiek īstenots audzināšanas darbs, ievērojot tālmācības izglītības specifiku. 


Izglītības iestāde nodrošina iespējas saziņai ar katra mācību priekšmeta pedagogu, t.sk. notiek regulāras konsultācijas. Atbalsta personāls darbojas efektīvi.  Izglītojamajiem un viņu vecākiem regulāri ir nodrošināta aktuāla informācija. Notiek pārrunas ar izglītojamo vecākiem par tālmācības izvēles pamatojumu un sadarbību ar izglītības iestāde tālmācības izglītības īstenošanai, noteikta vecāku atbildība un iesaiste.
Izglītības programmas īstenošanā regulāri tiek nodrošinātas tiešā kontakta iespējas – pedagogu tiešsaistes un klātienes konsultācijas, izglītības iestādes pasākumi utt. Izglītības iestāde ir noteikusi skaidras prasības izglītojamo regulārai darbībai, t.sk. e-vides apmeklējuma regularitātei, pārbaudes darbu sistemātiskumam. Izglītības iestāde izglītojamajiem piedāvā īpaši tālmācībai strukturētus mācību līdzekļus, kurus regulāri aktualizē, kā arī moderno IT iespēju izmantošanu. Vērtēšanas pamatprincipi tālmācībā ir skaidri un tie tiek ievēroti.
	Izglītības programmas īstenošana ir kvalitatīva un strukturēta. Pedagogi konsekventi ievēro mācību plānus un metodiskos principus, pielāgo mācību saturu un pieejas izglītojamo vajadzībām. Izglītības iestāde sistemātiski analizē mācību rezultātus un veic uzlabojumus. Ir redzama sadarbība starp pedagogiem un pozitīva ietekme uz izglītojamo sasniegumiem.

Vispārējās izglītības programmas tālmācībā īstenošanai ir izveidota moderna mācību elektroniskā vide, t.sk. nodrošinot individuālu izglītojamo piekļuvi, atgriezenisko saikni un ļaujot uzturēt saziņu ar izglītojamajiem un viņu vecākiem. Izglītojamo zināšanu un prasmju diagnostikas rezultāti tike izmantoti mācību procesā un sniedzot nepieciešamu atbalstu. Izglītības iestāde nodrošina iespējas saziņai ar pedagogiem, t.sk. notiek regulāras konsultācijas klātienē un tiešsaistē. Ir pieejams atbalsta personāls.  Izglītojamajiem un viņu vecākiem tiek sniegta aktuāla informācija. 
Izglītības programmas īstenošanā tiek nodrošinātas tiešā kontakta iespējas – pedagogu konsultāciju pieejamība, izglītības iestādes pasākumi utt. Izglītības iestāde ir prasības izglītojamo regulārai darbībai, t.sk. e-vides apmeklējuma regularitātei, pārbaudes darbu sistemātiskumam. Izglītības iestāde izglītojamajiem piedāvā tālmācībai paredzētus mācību līdzekļus, kurus aktualizē. Vērtēšanas pamatprincipi tālmācībā ir skaidri.
	Izglītības programmas īstenošana ir stratēģiska, sistemātiska un inovatīva. Pedagogi īsteno saskaņotu, mērķtiecīgu un individuālām vajadzībām pielāgotu mācību procesu. Rezultāti konsekventi pārsniedz plānotos sasniedzamos rezultātus, un ir redzama nepārtraukta pilnveide, sadarbība un inovāciju ieviešana.


Vispārējās izglītības programmas tālmācībā īstenošanai ir pieejama mācību elektroniskā vide, t.sk. nodrošinot individuālu izglītojamo piekļuvi un ļaujot uzturēt saziņu ar izglītojamajiem un viņu vecākiem. Izglītojamo zināšanu un prasmju diagnostika ir formāla, daļēji nodrošinot nepieciešamu atbalstu. Izglītības iestāde nodrošina iespējas saziņai ar pedagogiem, t.sk. notiek regulāras konsultācijas. Atbalsta personāla pieejamība ir ierobežota.  Izglītojamajiem un viņu vecākiem ir iespējams iegūt aktuālu informāciju. 



Izglītības programmas īstenošanā tiek nodrošinātas tiešā kontakta iespējas – pedagogu konsultāciju pieejamība, izglītības iestādes pasākumi utt. Izglītības iestāde ir prasības izglītojamo regulārai darbībai, t.sk. e-vides apmeklējuma regularitātei, pārbaudes darbu sistemātiskumam, taču ne vienmēr šīs prasības ievēro. Izglītības iestāde izglītojamajiem piedāvā tālmācībai paredzētus mācību līdzekļus, kurus ne vienmēr savlaicīgi aktualizē. Vērtēšanas pamatprincipi tālmācībā ir daļēji skaidri.




3. KVALITĀTES KATEGORIJA – IEKĻAUJOŠA VIDE

3.1. Elements – PIEEJAMĪBA

Elementa “Pieejamība” ietvaros tiek izvērtēta izglītības iestādes mērķgrupu izpratne par izglītības pieejamības / piekļūstamības jautājumiem, izglītības vides pieejamība / piekļūstamība un iespējas izglītības programmas apguvi pielāgot izglītojamiem ar speciālajām vajadzībām, izglītības iestādes iespējas un piedāvājums, lai nodrošinātu augstu izglītības kvalitāti izglītojamiem no dažādām mērķgrupām, izglītības iestādes rīcība priekšlaicīgas mācību pārtraukšanas risku mazināšanai, dienesta viesnīcu un/vai internātu pieejamība un kvalitāte.

	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē ir vienota, mērķtiecīga un sistēmiska pieeja izglītības pieejamības nodrošināšanai, balstīta visu mērķgrupu (administracija, pedagogi, izglītojamie, vecāki, dibinātājs u.c.) kopīgā izpratnē un rīcībā. 


Izglītības iestāde nodrošina mūsdienīgus vides pieejamības / piekļūstamības risinājumus (izglītojamajiem ar fiziskās attīstības traucējumiem: uzbrauktuve vai cita veida pielāgojumi, lai varētu iekļūt izglītības iestādē un izkļūt no tās, iespēja brīvi pārvietoties starp dažādām telpām un visos stāvos, nav sliekšņu vai pielāgoti sliekšņi un pielāgota tualete, t.sk. izglītojamiem invalīdu ratiņos; izglītojamajiem ar redzes vai dzirdes traucējumiem: kāpņu pirmie un pēdējie pakāpieni ir marķēti ar spilgtām kontrastējošām krāsām, stāvos ir izvietotas norādes par attiecīgā stāva un telpu numuru, izvietotas taktilās (sataustāmas) virsmas, kas brīdina par tuvošanos kāpnēm, apzīmējumi ar vizuāliem un taktiliem (sataustāmiem) apzīmējumiem Braila rakstā valsts valodā utt.) un izglītības programmas prasībām atbilstošu īstenošanu izglītojamiem ar speciālām vajadzībām.
Izglītības iestāde piedāvā daudzveidīgas attīstības iespējas un īsteno preventīvus pasākumus priekšlaicīgas mācību pārtraukšanas mazināšanai.


Izglītības iestāde nepieciešamības gadījumā nodrošina iespējas dzīvot mūsdienīgā un drošā dienesta viesnīcā vai internātā, kurā ir sadzīves apstākļiem un izglītojamo vecumam piemērota publiskā ārtelpa un iekšējā vide. Ir apstiprināti iekšējās kārtības un drošības noteikumi, kuros tostarp norādīti rīcības algoritmi biežāk sastopamo problēmsituāciju risināšanai un veselību veicinošu dzīvesveidu un higiēnu veicinošas prasības izglītojamajiem. Izglītības iestādes sniegtie pakalpojumi dienesta viesnīcā vai internātā dzīvojošiem izglītojamajiem piedāvā plašas un dažādas iespējas lietderīgi aizpildīt brīvo laiku (piemēram, interešu izglītības nodarbības, sadzīves un pašaprūpes prasmes veicinošas nodarbības, iespējas atpūtai u.tml.).
Izglītības iestādes vadība veic regulāru dienesta viesnīcas vai internāta darbības kvalitātes pārraudzību. Izveidotā iekšējā kontroles sistēma, izglītojamo un to likumisko pārstāvju (vecāku) ikgadējā aptauja apliecina, ka piedāvātie pakalpojumi sekmē izglītojamo atbildību par mācīšanos, nodrošina izglītojamo labbūtību, fizisko un emocionālo drošību. Iekšējās kārtības noteikumi tiek ievēroti; to apliecina izglītojamo, dienesta viesnīcas vai internāta vadības un izglītības iestādes vadības veiktie regulārie iekšējās un ārējās kontroles pasākumi. Problēmsituāciju gadījumā tās tiek risinātas atbilstoši paredzētajiem rīcības algoritmiem vai tos pilnveidojot. Izglītojamiem, kuri sistemātiski neievēro/pārkāpj izstrādātos noteikumus, tiek liegta uzturēšanās dienesta viesnīcā vai internātā.
	Izglītības iestādē dažādām mērķgrupām (administrācija pedagogi, izglītojamie, vecāki, dibinātājs u.c.) pamatā ir līdzīga izpratne par iespējamajiem faktoriem, kuri ietekmē izglītības pieejamību. Lielākās daļas iesaistīto pušu faktiskā rīcība atbilst šai izpratnei. 

Izglītības iestāde nodrošina pietiekamu vides pieejamību/ piekļūstamību (izglītojamajiem ar fiziskās attīstības traucējumiem: uzbrauktuve vai cita veida pielāgojumi, lai varētu iekļūt izglītības iestādē un izkļūt no tās, iespēja izglītojamajiem mācīties vismaz vienā ēkas stāvā, nav sliekšņu vai pielāgoti sliekšņi un  pielāgota tualete, t.sk. izglītojamiem invalīdu ratiņos; izglītojamajiem ar redzes vai dzirdes traucējumiem: iespēja izglītojamajiem mācīties vismaz vienā ēkas stāvā, stāvā ir izvietotas norādes par attiecīgā stāva un telpu numuru, apzīmējumi ar vizuāliem un taktiliem (sataustāmiem) apzīmējumiem Braila rakstā valsts valodā utt.) un izglītības programmas prasībām atbilstošu īstenošanu izglītojamiem ar speciālām vajadzībām.


Izglītības iestādei sadarbībā ar dibinātāju ir izstrādāti un pieejami risinājumi, kā izglītojamajiem mazināt priekšlaicīgas mācību pārtraukšanas riskus, tomēr atsevišķos gadījumos to efektivitāte nav pietiekama.
Izglītības iestāde nepieciešamības gadījumā nodrošina iespējas dzīvot dienesta viesnīcā vai internātā, kur ir piemēroti un droši sadzīves apstākļi, izglītojamo vecumam piemērota publiskā ārtelpa un iekšējā vide. Izglītības iestādes izstrādātie rīcības algoritmi biežāk sastopamo problēmsituāciju risināšanai un veselību veicinošu dzīvesveidu un higiēnu veicinošas prasības izglītojamajiem ir efektīvi.
Izglītības iestādes sniegtie pakalpojumi dienesta viesnīcā vai internātā dzīvojošiem izglītojamajiem piedāvā iespējas lietderīgi aizpildīt brīvo laiku, kas nodrošina iespējas atpūtai un sadzīves un pašaprūpes prasmju apguvi.


Izglītības iestādes vadība veic dienesta viesnīcas vai internāta darbības kvalitātes pārraudzību. Izveidotā iekšējā kontroles sistēma apliecina, ka piedāvātie pakalpojumi nodrošina izglītojamo labbūtību, fizisko un emocionālo drošību. Iekšējās kārtības noteikumi lielākoties tiek ievēroti; to apliecina dienesta viesnīcas vai internāta vadības un izglītības iestādes vadības veiktie regulārie iekšējās un ārējās kontroles pasākumi. Problēmsituāciju gadījumā tās tiek risinātas atbilstoši paredzētajiem rīcības algoritmiem vai tos pilnveidojot. Izglītojamiem, kuri sistemātiski neievēro/pārkāpj izstrādātos noteikumus, tiek liegta uzturēšanās dienesta viesnīcā vai internātā.
	Izglītības iestādē dažādām mērķgrupām (piemēram, administrācijai, pedagogiem, izglītojamiem, vecākiem, dibinātājam) ir atšķirīga izpratne par iespējamajiem faktoriem, kuri ietekmē izglītības pieejamību / piekļūstamību, un tās iesaistīto pušu faktiskā rīcība atklāj atšķirīgo izpratni. 

Izglītības iestāde nodrošina pietiekamu vides pieejamību / piekļūstamību (izglītojamajiem ar fiziskās attīstības traucējumiem: uzbrauktuve vai cita veida pielāgojumi, lai varētu iekļūt izglītības iestādē un izkļūt no tās, iespēja izglītojamajiem mācīties vismaz vienā ēkas stāvā, nav sliekšņu vai pielāgoti sliekšņi un  pielāgota tualete, t.sk. izglītojamiem invalīdu ratiņos; izglītojamajiem ar redzes vai dzirdes traucējumiem: iespēja izglītojamajiem mācīties vismaz vienā ēkas stāvā, stāvā ir izvietotas norādes par attiecīgā stāva un telpu numuru, apzīmējumi ar vizuāliem un taktiliem (sataustāmiem) apzīmējumiem Braila rakstā valsts valodā utt.) un izglītības programmas prasībām atbilstošu īstenošanu izglītojamiem ar speciālām vajadzībām.


Izglītības iestāde un tās dibinātājs izvairās iedziļināties priekšlaicīgas mācību pārtraukšanas risku un jautājumu identificēšanā un risināšanā, lielākoties norādot, ka iesaistītajām pusēm šie jautājumi jārisina pašām.
Izglītības iestādei nav iespēju nodrošināt dienesta viesnīcas vai internāta pakalpojumus, bet tā izglītojamiem sniedz informāciju par iespējām rast citus risinājumus (piemēram, izmantot īres dzīvokļus, citas izglītības iestādes dienesta viesnīcu u.tml.). Izglītības iestādes izstrādātie rīcības algoritmi biežāk sastopamo problēmsituāciju risināšanai un veselību veicinošu dzīvesveidu un higiēnu veicinošas prasības izglītojamajiem ne vienmēr ir efektīvi. Atsevišķos gadījumos tie ir formāli.












3.2. Elements – DROŠĪBA UN PSIHOLOĢISKĀ LABKLĀJĪBA

Elementa “Drošība un psiholoģiskā labklājība” ietvaros tiek izvērtēts izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību, fiziskā un emocionālā drošība un ar to saistīto risku identificēšana un novēršana, izglītības iestādes personāla un izglītojamo labizjūta.

	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādē ir izveidota un efektīvi darbojas sistēma fiziskās un emocionālās drošības nodrošināšanai. Dati par izglītojamo, vecāku un personāla drošības izjūtu un psiholoģisko labklājību tiek iegūti un analizēti regulāri, vismaz reizi semestrī. Aptauju rezultāti apliecina, ka vismaz 90 % respondentu izglītības iestādes mikroklimatu, fizisko un emocionālo vidi vērtē kā drošu. Informācija par drošības pārkāpumiem un iespējamiem riskiem tiek sistemātiski apkopota, analizēta un izmantota preventīvo pasākumu plānošanā. Fiziskās un emocionālās drošības pārkāpumi tiek risināti savlaicīgi, iesaistot visas nepieciešamās puses un nodrošinot atbalstu gan cietušajiem, gan pārkāpējiem, gan citām iesaistītajām personām. 
Izglītības iestādē ir vienota izpratne par emocionālo drošību, cieņpilnām savstarpējām attiecībām un drošu uzvedību arī digitālajā vidē. 
Labbūtības jautājumi ir integrēti ikdienas izglītības procesā, un to ietekme tiek regulāri izvērtēta. Izglītības iestādes vidi raksturo augsta piederības sajūta, savstarpēja uzticēšanās un visu iesaistīto pušu  līdzatbildība par drošas un atbalstošas izglītības vides uzturēšanu. 
	Izglītības iestādē darbojas sistēma fiziskās un emocionālās drošības nodrošināšanai. Dati par drošības izjūtu tiek iegūti vismaz reizi gadā, un 60–89 % izglītojamo, vecāku un personāla izglītības iestādes vidi vērtē kā drošu. 



Informācija par drošības pārkāpumiem tiek apkopota un analizēta, un tās rezultāti tiek izmantoti preventīvo pasākumu īstenošanā. Fiziskās un emocionālās drošības pārkāpumi tiek risināti, iesaistot atbildīgās personas un nepieciešamības gadījumā citas institūcijas. 



Izglītības iestādē tiek veicināta izpratne par emocionālo drošību un cieņpilnām attiecībām, tostarp digitālajā vidē. 

Tiek īstenotas aktivitātes labbūtības un piederības sajūtas stiprināšanai, lai gan to efektivitāte un iesaiste nav vienmērīga visās mērķgrupās. Izglītības iestādes vide kopumā ir droša un atbalstoša, tomēr atsevišķās jomās vērojamas atšķirības drošības vides nodrošināšanā. 
	Izglītības iestādē ir atsevišķi fiziskās un emocionālās drošības nodrošināšanas pasākumi, taču tie netiek īstenoti sistemātiski. Dati par drošības izjūtu tiek iegūti neregulāri vai retāk nekā reizi gadā, un mazāk nekā 60 % izglītojamo, vecāku un personāla izglītības iestādes vidi vērtē kā drošu. 

Informācija par drošības pārkāpumiem tiek apkopota, taču tās analīze un izmantošana preventīvo pasākumu plānošanā ir nepietiekama. Fiziskās un emocionālās drošības pārkāpumi risināšana pārsvarā ir reaģējoša, nevis preventīva. 



Izglītības iestādē nav izveidojusies vienota izpratne par emocionālo drošību, cieņpilnu komunikāciju un drošu uzvedību digitālajā vidē. 
Labbūtības un piederības sajūtas veicināšanas pasākumi tiek īstenoti fragmentāri, un to ietekme uz izglītības iestādes vidi nav pietiekami novērtēta. Izglītības iestādes vidē vērojamas grūtības nodrošināt vienotu, drošu un iekļaujošu organizācijas kultūru. 




3.3. Elements – INFRASTRUKTŪRA UN RESURSI

Elementa “Infrastruktūra un resursi” ietvaros tiek izvērtēta izglītības iestādei pieejamā infrastruktūra un resursi, tai skaitā informācijas un komunikācijas tehnoloģijas un digitālie resursi izglītības programmas īstenošanai, to izmantošanas efektivitāte un multifunkcionalitāte. 

	
IV līmenis – ļoti labi
	
III līmenis – labi
	
II līmenis – jāpilnveido

	Izglītības iestādei ir plašs, kvalitatīvs un mūsdienīgs materiāltehnisko resursu nodrošinājums, kas pilnībā atbilst izglītības programmas īstenošanai un attīstības prioritātēm.
Resursu pieejamība tiek regulāri izvērtēta vismaz reizi gadā. Pedagogi un izglītojamie tos izmanto aktīvi un patstāvīgi, un vairāk nekā 90% pedagogu ir apmierināti ar nodrošinājumu. Resursi un iekārtas tiek piešķirti taisnīgi, ņemot vērā pedagogu kompetenci, vajadzības un mācību jomas. Pedagogi piedalās lēmumu pieņemšanā par jaunu resursu iegādi.


Iestādē efektīvi darbojas IKT un digitālie risinājumi – tie ir pieejami visiem pedagogiem un izglītojamajiem, tiek lietoti mācību procesā un pārvaldībā, tiek nodrošināta datu drošība un tehniskais atbalsts.




Mācību telpas un vide ir estētiskas, drošas, funkcionālas un iedvesmojošas. Visi nepieciešamie faktori (gaisa kvalitāte, apgaismojums, temperatūra, telpu tīrība, drošība, pieejamība u.c.) ir sakārtoti un atbilst mācību procesam.
Telpu un teritorijas dizains veicina mācīšanos un sadarbību; ir pieejamas daudzfunkcionālas zāles, ārtelpas, zonas atpūtai un darbam.

	Izglītības iestādei ir atbilstošs un pietiekams materiāltehnisko resursu klāsts, kas nodrošina izglītības programmas īstenošanu.

Vadība vismaz reizi gadā izvērtē resursu nodrošinājumu, un vairāk nekā 70% pedagogu ir apmierināti ar pieejamajiem materiāliem un iekārtām.
Resursu piešķiršanas kārtība ir saprotama un taisnīga, taču pedagogu iesaiste lēmumu pieņemšanā par jauniem resursiem ir nedaudz ierobežota. Vajadzības gadījumā iestāde sadarbojas ar citām organizācijām resursu nodrošināšanai.
IKT nodrošinājums ir kvalitatīvs un pieejams lielākajai daļai pedagogu. Digitālās tehnoloģijas tiek izmantotas mācību procesā, taču to integrācija vairāk ir atsevišķu pedagogu iniciatīva, nevis kopīga prakse visā izglītības  iestādē.
Izglītības iestādē ir digitālās pārvaldības sistēmas, ievēro datu drošību un nodrošina tehnisko atbalstu. Telpas ir tīras, drošas un atbilstošas sekmīgam mācību procesam. Telpas tiek pakāpeniski atjaunotas, ņemot vērā daudzfunkcionalitātes principu.
	Izglītības iestādei ir tikai minimālais nepieciešamais materiāltehnisko resursu nodrošinājums, kas ļauj īstenot izglītības programmas, taču dažās jomās tas ir nepietiekams vai novecojis.

Vadība resursu izvērtēšanu veic retāk (vismaz reizi divos gados), un pedagogu apmierinātība ar pieejamajiem resursiem nepārsniedz 50%.
Resursu sadales process ir daļēji skaidrs; pedagogu kompetence un vēlmes to izmantošanā ne vienmēr tiek ņemtas vērā. Lēmumu pieņemšana par jaunu iekārtu iegādi bieži nav pamatota ar izglītības iestādes prioritātēm.



IKT infrastruktūra ir minimāla un ierobežotas pieejamības, kombinēto mācību nodrošinājums ir tikai daļējs. Digitālās tehnoloģijas tiek izmantotas neregulāri.






Telpas atbilst minimālajām prasībām, taču vairākiem svarīgiem faktoriem ir nepieciešami uzlabojumi (piemēram, apgaismojums, gaisa kvalitāte, aprīkojums, pieejamība). 
Telpas nav pielāgojamas daudzfunkcionāliem procesiem, vienlaicīgām aktivitātēm vai dažādām izglītojamo un pedagogu vajadzībām.

  1     1.   pielikums   Vadlīnijām izglītības kvalitātes nodrošināšanai    vispārējā un profesionālajā izglītībā       Izglītības iestādes  darbības   kvalitātes vērtējuma līmeņu apraksti      1.   KVALITĀTES  KATEGORIJA   –   ATBILSTĪBA MĒRĶIEM     1.1.  Elements   –   KOMPETENCES UN SASNIEGUMI     Element a   “Kompetences un sasniegumi” ietvaros tiek izvērtēta izglītības iestādes izveidotā sistēma ikdienas mācību sasniegumu  nodrošināšanai, izglītojamo mācību sasniegumu diagnosticēšanai, valsts pārbaudes darbu analīzei, izglītojamo sasniegtie rezul tāti  centralizētajos eksāmenos un  kvalifikācijas eksāmenos, izglītības iestādes audzināšanas darba plānošana un sasniegtie rezultāti .      

  IV līmenis  –   ļoti labi    III līmenis  –   labi    II līmenis  –   jāpilnveido  

Izglītības iestādē ir sistemātiska un mērķtiecīga  pieeja  izglītojamo   sasniegumu analīzei un  pilnveidei.     Regulāri tiek veikta datu analīze un  salīdzinājumi ar valsts rādītājiem, īstenoti  konkrēti uzlabojumu pasākumi.   Vairāk nekā 70%  izglītojamie   ikdienas mācību  sasniegumos  iegūst 8 - 9 balles, un 90% vai  vairāk sasniedz augstus rezultātus.     Darbs ar talantīgajiem  izglītojamajiem   ir  sistēmisks, strukturēts, koordinēts un  nodrošināts ar resursiem ,  tiek organizētas  olimpiādes, konkursi,  izstādes,  sacensības un  projekti ar panākumiem  pašvaldības,  valsts un  starptautiskā mērogā.  Izglītības iestādē darbojas  izglītojamo  sasniegumu analīzes sistēma, kura balstās uz  datiem un  to  izvērtējumu.     Izglītojamo   rezultāti tiek salīdzināti ar valsts  rādītājiem, un tiek noteikti uzlabojumu  pasākumi.   50 – 60%  izglītojamie   ikdienas mācību  sasniegumos  sasniedz labus rezultātus (6 - 7  balles), un kopumā redzama stabila  izaugsme.   Talantu atbalstam tiek īstenotas  dažādas  aktivitātes ,  t.sk. dalība  konkursos,  olimpiādēs,   izstādēs,   sacensībās un projektos,  tomēr darba vienotība vēl tiek pilnveidota.      Analīze un diagnostika tiek veikta  fragmentāri vai formāli, bez skaidras  sasaistes ar  izglītojamo sasniegumu   uzlabošanu.         Izglītības iestādē vairāk nekā 50%  izglītojamo   ikdienas mācību sasniegumos   sasniedz viduvējus vai zemus rezultātus (5  balles un zemāk).   Darbs ar talantīgajiem  izglītojamajiem   ir  nesistēmisks  –   panākumi ir reti un atkarīgi  no atsevišķu  pedagogu  iniciatīvas.        

